Letter of Amyntas
Material: papyrus
Place: unbekannt
Categories: Brief (privat)
Amyntas an Seras
Zusenden von Kleidung
Pergament
Wert (Geld)
Grüße
Wünsche (Segen)
Namen
τῷ ποθεινοτ[άτῳ] μου ἀδελφῷ 
Σερᾷ Ἀμύντας χαίρειν. 
εὔκαιρον καὶ νῦν δεξάμενος ἀφορ
μὴν τοῦ γεινομένου πρὸς σὲ ἀναγκαῖ
ον ἐνόμισα προσειπεῖν σε, ὁμοῦ τῇ 
θείᾳ τοῦ θεοῦ προνοίᾳ εὐχόμενος ἀεὶ 
διαφυλάξαι σε ἡμῖν. κόμισαι διὰ τοῦ 
ἀναδιδοῦντός σοι ταῦτά μου τὰ γράμματα 
τὴν διφθέραν [τ]ῶν μεμβρανῶν ἐν 
τετραδίοις εἰκ[οσ]ιπέντε  τιμῆς 
ἀργυρίου  ιδ .., καὶ εἰ χρεία ἐστὶν ἐκ
τὸς τούτων ἀπʼ [ἐκ]είνων λαβεῖν με, 
ἀντίγραψον κ[αὶ λα]μβάνω. ἴσθι δὲ καὶ αὐ
τῶν, εἰ βούλει, τὴν τιμὴν  ϛ εἶναι, ὅτ[ι] 
δὲ καὶ αὐτὸς ἀπὸ τοῦ δικαστηρίου ηὐθύμησα 
ἵνα ἐκεῖνα τὰ ὀλίγα ἐπιταγίδια ἀποστείλω. 
κόμισαι διὰ Ἀπῖ τὸ στιχάριν καὶ τὸ μαφόρ
τιν καὶ εὐθέως κναφήτω, ἔχει δὲ καὶ 
Ἀφύγγιος ὁ κναφεὺς τὸ ἄλλο μαφόρτιν. 
προσαγόρευε Ἀμμώνιον καὶ τὰς ἀδελφάς. 
πολλά σε ἀσπάζεται Αὐρήλιος καὶ τὸν 
κύριόν μου ἀδελφὸν Ἑρμεῖνον καὶ Λέοντα 
καὶ τοὺς ἡμῶν πάντας ἐν εἰρήνῃ. 
[ἐρρ]ωμένῳ σοι καὶ εὐθυ
[μοῦντ]ι ἐν κυρί[ῳ] θῷ 
.............α.. 
<gap/>
δὸς τῷ ἀδελφῷ   μου Σερᾷ π Ἀμύντα.